CELEX: 32013D0418
Language: lv
Date: 2013-07-31 00:00:00
Title: 2013/418/ES: Komisijas Īstenošanas lēmums ( 2013. gada 31. jūlijs ) par Komisijas apstiprinājumu paraugu ņemšanas plāniem, kontroles plāniem un kopīgām kontroles programmām attiecībā uz zvejas produktu svēršanu saskaņā ar Padomes Regulas (EK) Nr. 1224/2009 60. un 61. pantu (izziņots ar dokumenta numuru C(2013) 4908)

2.8.2013   
            
            
               LV
            
            
               Eiropas Savienības Oficiālais Vēstnesis
            
            
               L 206/16
            
         KOMISIJAS ĪSTENOŠANAS LĒMUMS
   (2013. gada 31. jūlijs)
   par Komisijas apstiprinājumu paraugu ņemšanas plāniem, kontroles plāniem un kopīgām kontroles programmām attiecībā uz zvejas produktu svēršanu saskaņā ar Padomes Regulas (EK) Nr. 1224/2009 60. un 61. pantu
   (izziņots ar dokumenta numuru C(2013) 4908)
   (Autentisks ir tikai teksts angļu, franču, nīderlandiešu, spāņu un zviedru valodā)
   (2013/418/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 20. novembra Regulu (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008, un atceļ Regulas (EEK) Nr. 2847/93, (EK) Nr. 1627/94 un (EK) Nr. 1966/2006 (1), un jo īpaši tās 60. panta 1. un 3. punktu un 61. pantu,
   ņemot vērā dalībvalstu iesniegtos paraugu ņemšanas plānus, kontroles plānus un kopīgās kontroles programmas,
   tā kā:
   
               (1)
            
            
               Saskaņā ar Regulas (EK) Nr. 1224/2009 60. panta 1. un 2. punktu dalībvalstij ir jānodrošina tas, ka visus zvejas produktus pēc izkraušanas un pirms uzglabāšanas, transportēšanas vai pārdošanas nosver uz kontroles iestāžu apstiprinātiem svariem, ja vien dalībvalsts nav pieņēmusi Komisijas apstiprinātu paraugu ņemšanas plānu. Šādam paraugu ņemšanas plānam jābūt saskaņā ar riska izvērtējuma metodiku, kas noteikta Komisijas Īstenošanas regulas (ES) Nr. 404/2011 (2) 76. panta 1. punktā un XIX pielikumā.
            
         
               (2)
            
            
               Saskaņā ar Regulas (EK) Nr. 1224/2009 61. panta 1. punktu dalībvalsts var atļaut svērt zvejas produktus pēc transportēšanas no izkraušanas vietas, ja tos transportē uz galamērķi attiecīgajā dalībvalstī un ja minētā dalībvalsts ir pieņēmusi Komisijas apstiprinātu kontroles plānu. Šādam plānam jābūt saskaņā ar riska izvērtējuma metodiku, kas noteikta Īstenošanas regulas (ES) Nr. 404/2011 77. panta 1. punktā un XXI pielikumā.
            
         
               (3)
            
            
               Saskaņā ar Regulas (EK) Nr. 1224/2009 61. panta 2. punktu tās dalībvalsts kontroles iestādes, kurā zvejas produktus izkrauj, var atļaut minētos zvejas produktus pirms nosvēršanas nogādāt reģistrētiem pircējiem, reģistrētiem izsoļu namiem vai citām struktūrām vai personām, kas ir atbildīgas par zvejas produktu pirmo pārdošanu citā dalībvalstī, ja attiecīgās dalībvalstis ir pieņēmušas Komisijas apstiprinātu kopīgu kontroles programmu, kā minēts Regulas (EK) Nr. 1224/2009 94. pantā. Šādai programmai jābūt saskaņā ar riska izvērtējuma metodiku, kas noteikta Īstenošanas regulas (ES) Nr. 404/2011 77. panta 3. punktā un XXII pielikumā.
            
         
               (4)
            
            
               Komisija ar Īstenošanas lēmumu 2012/474/ES (3) apstiprināja pirmo paraugu ņemšanas plānu kopumu, kurā plānus pieņēmušas Vācija, Īrija, Lietuva, Nīderlande, Polija, Somija un Apvienotā Karaliste, un kontroles plānu kopumu, kurā plānus pieņēmušas Vācija, Igaunija, Īrija, Polija, Somija un Apvienotā Karaliste. Īstenošanas lēmumā 2013/78/ES (4) Komisija apstiprināja otru paraugu ņemšanas plānu kopumu, kurā plānus pieņēmušas Bulgārija, Latvija, Slovēnija un Zviedrija, jaunu paraugu ņemšanas plānu, kuru pieņēmusi Nīderlande, kontroles plānu, kuru pieņēmusi Francija, un kopīgu kontroles programmu, par ko vienojušās Īrija un Francija.
            
         
               (5)
            
            
               Kopš pieņemts Īstenošanas lēmums 2013/78/ES, paraugu ņemšanas plānu 2013. gada 27. februārī ir iesniegusi Spānija, kontroles plānu 2012. gada 8. novembrī iesniegusi Zviedrija un kopīgu kontroles programmu 2012. gada 18. decembrī iesniegušas Beļģija un Francija, bet 2012. gada 14. novembrī – Beļģija un Īrija. Minētais paraugu ņemšanas plāns, kontroles plāns un kopīgās kontroles programmas ir saskaņā ar atbilstošo riska izvērtējuma metodiku. Tāpēc tie būtu jāapstiprina.
            
         
               (6)
            
            
               Komisijai būtu jāspēj atsaukt apstiprinājumu, ja atklājas, ka attiecīgā dalībvalsts nepiemēro vai nepilnīgi piemēro paraugu ņemšanas plānus, kontroles plānu vai kopīgo kontroles programmu.
            
         
               (7)
            
            
               Komisija uzraudzīs minēto paraugu ņemšanas plānu, kontroles plāna un kopīgās kontroles programmas piemērošanu, vērtējot to darbības efektivitāti un to, vai attiecīgā dalībvalsts šos plānus regulāri pārskata. Tādēļ dalībvalstīm būtu jāziņo Komisijai par minēto plānu piemērošanu. Ja atklājas, ka šāds plāns vai programma nenodrošina pienācīgu svēršanu, attiecīgajai dalībvalstij būtu jāiesniedz pārskatīts plāns vai programma apstiprināšanai Komisijā,
            
         IR PIEŅĒMUSI ŠO LĒMUMU.
   1. pants
   Apstiprinājumi
   1.   Ar šo apstiprina paraugu ņemšanas plānu, kuru 27. februārī iesniegusi Spānija Regulas (EK) Nr. 1224/2009 60. panta 1. punkta piemērošanas vajadzībām.
   2.   Ar šo apstiprina kontroles plānu, kuru Zviedrija 2012. gada 8. novembrī iesniegusi attiecībā uz zvejas produktu svēršanu pēc to transportēšanas uz galamērķi šīs dalībvalsts teritorijā, kā minēts Regulas (EK) Nr. 1224/2009 61. panta 1. punktā.
   3.   Ar šo apstiprina kopīgās kontroles programmas, kuras 2012. gada 18. decembrī iesniegušas Beļģija un Francija un 2012. gada 14. novembrī – Beļģija un Īrija attiecībā uz zvejas produktu svēršanu pēc to transportēšanas uz galamērķi citā dalībvalstī, kā minēts Regulas (EK) Nr. 1224/2009 61. panta 2. punktā.
   2. pants
   Atsaukšana
   Komisija var atsaukt 1. pantā minēto apstiprinājumu, ja atklājas, ka attiecīgā dalībvalsts nepiemēro vai nepilnīgi piemēro paraugu ņemšanas plānu, kontroles plānu vai kopīgo kontroles programmu.
   3. pants
   Ziņojums
   Šā lēmuma 1. pantā minētās dalībvalstis līdz 2014. gada 1. aprīlim nosūta Komisijai ziņojumu par to, kā tiek piemērots tajā pašā pantā minētais paraugu ņemšanas plāns, kontroles plāns un kopīgās kontroles programmas.
   4. pants
   Adresāti
   Šis lēmums ir adresēts Beļģijas Karalistei, Īrijai, Spānijas Karalistei, Francijas Republikai un Zviedrijas Karalistei.
   
      Briselē, 2013. gada 31. jūlijā
      
         
            Komisijas vārdā –
         
            Komisijas locekle
         
         Maria DAMANAKI
      
   
   
      (1)  OV L 343, 22.12.2009., 1. lpp.
   
      (2)  OV L 112, 30.4.2011., 1. lpp.
   
      (3)  OV L 218, 15.8.2012., 17. lpp.
   
      (4)  OV L 41, 12.2.2013., 11. lpp.